13, параграф 2, буква б) от основния регламент закупените части не се включват в стойността, добавена от дружеството. В изчислението на добавената стойност се включват само разходите, направени пряко или косвено при комплектуването на частите.
 (117)
 И на последно място, Комисията взе предвид добавената стойност пропорционално на частите, закупени от Китай, в съответствие с установената практика и съгласно член 13, параграф 2, буква б) от основния регламент. Във всеки случай, дори ако правилото не беше приложено в този случай, това нямаше да се отрази на заключението на Комисията, че дружеството не преминава проверката за 25-процентна добавена стойност, тъй като повече от 80 % от частите са закупувани от Китай.
 (118)
 Наред с това дружеството оспори направеното от Комисията преразглеждане на неговите разходи (труд, енергия, амортизация и бонуси за ръководния състав). Що се отнася до разходите за труд, дружеството твърди, че Комисията неоснователно е изключила косвените разходи за труд и че не е доказала, че представените разходи за труд са ненадеждни. Що се отнася до разходите за енергия, дружеството твърди, че разходите за енергия могат да бъдат различни за различните производствени бази в зависимост от вида на продукта и работното време. Що се отнася до амортизационните отчисления, дружеството настоя на предишното си твърдение, че сметките му са били одитирани, докато по отношение на бонусите на ръководния състав дружеството застъпи тезата, че корекцията, направена от Комисията, е спорна.
 (119)
 Въпреки че дружеството твърди, че произвежда рамки, факт, който не можа да бъде проверен по време на проверката на място, както е обяснено в съображение 35, в нито един момент от разследването дружеството не предостави реалните производствени разходи за рамките. Дружеството предостави сборните производствени разходи за рамките и комплектуването на велосипеди. Поради това Комисията не може да направи оценка дали производствените разходи за единица продукция на дружеството при производството на рамки са надеждни. Следва да се припомни, че в съответствие с информацията, предоставена от дружеството в отговор на писмото с искане за допълнителна информация, дружеството е закупувало по-голямата част от рамките от Китай и поради това производствените разходи, докладвани от дружеството, са направени предимно при комплектуването на велосипеди. Сравнявайки отчетените от дружеството разходи със сходните разходи на действителен филипински производител, Комисията стигна до заключението, че разходите, докладвани от дружеството, не биха могли да бъдат направени като част от производствения процес и че част от тях представляват други разходи.
 (120)
 Що се отнася до разходите за труд, Комисията не е изключила косвените разходи за труд на дружеството, напротив — те са включени в общите разходи за труд заедно с преките разходи за труд. По време на проверката на място Комисията събра подробна информация относно броя на работниците и тяхната производителност в основните цехове на действителния филипински производител. Сравнението на данните, представени от дружеството, със сходните данни на действителния филипински производител показа, че дружеството е завишило броя на работниците, реално заети в цеховете за рамки и вилки, цеха за комплектуване на велосипеди, комплектуването на колелата и цеховете за качествен контрол. Поради това преразглеждането на разходите за труд на дружеството във връзка с процеса на производство